钦定古今图书集成/方舆汇编/职方典/第1070卷 > 《水云村记》黄裳
## 钦定古今图书集成/方舆汇编/职方典/第1070卷 > 《水云村记》黄裳

“长涧。自衍峰道广教出田坑，始从父得之。于西南山
之麓，取其一支，停之以为沼，走之以为渠，厨灶之以
酌，桥跨之以渡。异花奇果，垂条倚实，飘云坠影，在泉
之上下。有云于山，朝𬯀而暮合。闲适之熊，虚白之象，
与夫流泉，相应以无心，相偶以不纷，俄然相得于东
西，杳然相忘于得丧。其孰为此者耶？”元丰之初，予自
京师而还，省予从父流水之间，俯仰行坐，瞻顾燕笑，
及夫日落而禽还，山瞑而云收，援毫于壁间，乃以水
云村名之而后去。自是郡人始知有水云村之可乐
也。寻春逃暑，车盖相属。越十有五年，友人王公实来京师，谓予曰：“今为水云村主人矣，仆将益治之，养生
于其间。”予曰：“子之得水云村，固可乐也。其亦知水云
村之得子乎？公实之为人，苟可而止，不为生而劳，不
为名而伪，遇吟而忙，得酒而休，方东而俄西，未始而
适莫要其中，平旷而惠，直是水云翁者也。君归乎哉？”
予后此数年，亦筑草堂于衍峰，有钓舟于剑潭。是时
水云翁蔾杖而相寻，衍山居士肩罍而忽往，与是两
放相得于无情中，有舞有歌，有吟有谑，妙思绝景，不
可得而究也。会归于至无，予之乐也。不知水云翁之
乐亦出于此乎？然则水云村之于我，果有分哉？故为
之记。公实他日相从此以为质焉。镌诸石。